न्यूज 24 ब्यूरो, मुंबई (10 जुलाई): बॉलीवुड के संजू बाबा यानि संजय दत्त के सितारे इन दिनों सातवें आसमान पर हैं । एक तरफ जहां उनकी हाल ही में रिलीज हुई बायोपिक फिल्म संजू ने बॉक्स ऑफिस पर धमाल मचाया है। तो वहीं दूसरी ओर उन्होने हाल ही में अपनी फिल्म प्रस्थानम की शूटिंग शुरू की है। इस फिल्म को वो खुद प्रोड्यूस कर रहे है। वाइफ मान्यता के साथ संजू इस फिल्म को अपने ही प्रोड्क्शन हाउस में बना रहे है। इस फिल्म में संजय दत्त के साथ मनीषा कोईराला हैं जो कि उनकी पत्नी का रोल कर रही है। वहीं फिल्म में अली फजल और अमायरा दस्तूर और जैकी श्रॉफ भी है। अब लीजिए फिल्म का पहला पोस्टर हाल ही में रिलीज कर दिया गया है। इस पोस्टर में संजय दत्त सफेद कुर्ते और धोती में नजर आ रहे है। वहीं बैकग्राउंड में एक खेत नजर आ रहा है।